สวัสดีค่ะ หนูทำงานเป็นช่างเสริมสวย อยู่กับเคมีมาประมาณปีกว่าๆคะ ทำงานตั้งแต่ 9 โมงเช้าถึง 3 ทุ่มบ้างวันก็เกิน ช่วงนี้หนูรู้สึกว่าร่างกายของหนูทำงานผิดปกติ หนูรู้สึกเหนื่อยง่ายทำอะไรนิดหน่อยก็เหนื่อย ตาขาวก็ออกเหลืองๆ นอนหลับยาก ปวดหัวบ่อย บ้างทีก็รู้สึกเจ็บที่หัวใจจี๊ดๆและช่วงไม่กี่วันที่ผ่านมามีอาการมือสั่นนิดๆด้วยคะ เวลาทำอะไรมือก็จะสั้นๆ แล้วหนูก็แทบจะไม่ได้รับอากาศที่บริสุทธิ์เลย อาการที่หนูกล่าวมาหนูจะเสี่ยงเป็นโรคหรือป่าวคะ หนูไม่เคยไปตรวจโรคเลย หนูรู้แค่หนูน้ำเหลืองไม่ดีอย่างเดียวคะ
สวัสดีคะ ก่อนอื่นคงต้องดูเรื่องของสภาวะแวดล้อมในที่ทำงานก่อนนะค่ะ เนื่องจากปรกติแล้วร้านเสริมสวยควรจะมีเรื่องระบบของการถ่ายเทอากาศค่ะ เนื่องจากจะมีเรื่องของการอบ การใช้ความร้อน การใช้สารเคมี การใช้สเปร์ค่ะ ซึ่งเรื่องนี้คงต้องมีการควบคุมอยู่ในระดับหนึ่งค่ะตอนนี้อาจจะต้องมาดูที่ตัวก่อนนะค่ะ ว่ามีปัญหาความผิดปรกติอะไร เช่น อาการที่ให้ประวัติมาเป็นอาการที่ไม่จำเพาะค่ะ อาจจะมีเรื่องของการทำงานในที่ที่แสงสว่างมากเกินไป ทำให้มีปัญหาเรื่องตาพร่ามัวได้ค่ะ การทำงานที่ต้องใช้สายตามากเกินไปอาจจะทำให้มีเรื่องของการล้าของกล้ามเนื้อตา การสูดดมสารเคมีอาจจะทำให้มีปัญหาเรื่องของหลอดลมที่ไวได้ค่ะ ทำให้มีเรื่องของหอบหรือหืดได้เช่นกันค่ะตอนนี้อาจจะต้องตรวจดูก่อนค่ะ ว่ามีปัญหาอะไรบ้างค่ะ ควรได้รับการตรวจร่างกายประจำปีค่ะ เช่น ตรวจความสมบูรณ์ของเม็ดเลือด ตรวจการทำงานของปอด เอกซเรย์ปลอด ตรวจการได้ยิน การมองเห็นค่ะ และอาจจะต้องดูว่าไม่มีภาวะผิดปรกติของต่อมไทรอยด์ค่ะ แนะนำพบแพทย์ค่ะ